มองเห็นจุด เล็ก เหมือนหยดน้ำเล็ก เฉพาะที่ที่มีเเสงมาก,ท้องฟ้า อาการมีเเค่นี้ครับ
สวัสดีค่ะ อาการของภาวะน้ำวุ้นตาเสื่อม คือจะมองเห็นเป็นจุดดำหรือลูกน้ำหรือเส้นสีดำคล้ายหยากไย่ ลอยไปลอยมา อาการมักจะเด่นชัดเวลาที่มองไปที่พื้นผิวเรียบๆ เช่น ฝาผนังสีพื้น กระดาษเปล่าหรือท้องฟ้า ซึ่งสิ่งที่เห็นลอยไปมา คือ ส่วนของน้ำวุ้นตาที่ขุ่นเป็นจุด เป็นก้อน หรือเป็นเส้น หากเป็นมากขึ้น อาจเห็นเป็นแสงคล้ายฟ้าแลบหรือแสงแฟลชจากกล้องถ่ายรูป ซึ่งเกิดจากวุ้นในลูกตาหดตัว ส่งผลให้เกิดแรงดึงรั้งที่ผิวของจอประสาทตา จึงเกิดคล้ายแสงแฟลชขึ้นมาได้ดังนั้น หากหยดน้ำที่เห็น เป็นแบบสีดำ และลอยไปมา หรือเห็นบ้างไม่เห็นบ้าง ก็อาจเป็นไปได้ว่ามีภาวะน้ำวุ้นตาเสื่อมอยู่ ทั้งนี้ หากต้องการทราบการวินิจฉัยที่แน่นอน แนะนำควรไปพบจักษุแพทย์เพื่อตรวจโดยละเอียดค่ะภาวะน้ำวุ้นตาเสื่อม เกิดได้จากหลายปัจจัย ได้แก่ อายุที่มากขึ้น การได้รับการกระทบกระเทือนที่ดวงตาจากอุบัติเหตุต่างๆ การผ่าตัดที่กระทำภายในลูกตา การมีสายตาสั้น โดยยิ่งสั้นมากก็ยิ่งมีความเสี่ยงมากขึ้น การมีโรคเบาหวานขึ้นตา เป็นต้นการดูแลตนเองเพื่อป้องกันการเกิดภาวะวุ้นตาเสื่อม ก็ควรหลีกเลี่ยงปัจจัยที่เหลีกเลี่ยงได้ เช่น การป้องกันการเกิดอุบัติเหตุต่างๆ ที่อาจกระแทกต่อดวงตา การไม่เล่นกีฬาหรือกิจกรรมผาดโผนที่อาจเสี่ยงต่อการเกิดอุบัติเหตุต่างๆ ไมาสะบัดศีรษะแรงๆ การแว่นตานิรภัยป้องกันในกรณีที่ต้องทำงานที่อาจมีความเสี่ยงต่อการถูกกระแทกดวงตา การป้องกันตนเองไม่ให้เป็นโรคเบาหวาน เป็นต้นนอกจากนี้ ก็ควรงดการทำงานที่ต้องใช้สายตามากไป เช่น การจ้องคอมพิวเตอร์และมือถือนานๆ หลีกเลี่ยงการมองแสงที่จ้าเกินไป ส่วนเมื่อต้องทำงานหรืออ่านหนังสือ ก็ควรให้มีแสงสว่างเพียงพอค่ะ เพื่อป้องกันการเกิดโรคตาอื่นๆ ค่ะ